OzLabs/hebrew-wiki-articles huggingface dataset:
פאדרבורן 07

שפורט קלוב פאדרבורן 07 (בגרמנית: SC Paderborn 07) הוא מועדון כדורגל מפאדרבורן שבגרמניה, המשחק בבונדסליגה השנייה.

הקבוצה העפילה לראשונה בתולדותיה לליגה הראשונה ב-11 במאי 2014 אחרי שניצחה 1–2 את ו.פ.ר. אאלן וסיימה את הליגה במקום השני אחרי פ.צ. קלן.
את עונתה הראשונה בבונדסליגה פתחה פאדרבורן במפתיע עם 8 נקודות מתוך 12 אפשריות. למרות זאת, היא סיימה את העונה במקום האחרון בטבלה וירדה בחזרה לליגת המשנה. כעבור עונה נשרה הקבוצה לליגה השלישית. בעונת 2016/17 רשמה פאדרבורן ירידת ליגה שלישית ברציפות, אך ניצלה והושארה בליגה השלישית, לאחר שמינכן 1860 הורדה לליגה הרביעית.
בעונת שבה פאדרבורן לליגת המשנה אחרי היעדרות של 3 שנים. בעונת 2018/19 סיימה פאדרבורן במקום השני ושבה לבונדסליגה. בעונת 2019/20 סיימה פאדרבורן במקום האחרון בבונדסליגה, ונשרה לבונדסליגה השנייה.

==סגל הקבוצה==
;נכון ל-18 ביולי 2022

 

 

 (קפטן)

 (בהשאלה מפרייבורג)

==קישורים חיצוניים==

* 

* 
* 

== הערות שוליים ==

*
קטגוריה:קבוצות כדורגל גרמניות
קטגוריה:נורדריין-וסטפאליה: מועדוני כדורגל
קטגוריה:קבוצות כדורגל שהוקמו ב-1907
דניאל אהביאל

דניאל אהביאל (נולד ב-6 באוגוסט 1963, ט"ז באב תשכ"ג) הוא כנר ישראלי.

== קורות חיים ==
אהביאל נולד וגדל בלונדון, במשפחה חילונית. אביו יליד פולין ואמו ילידת אנגליה שהייתה חברת מועצה פעילה בעיריית לונדון.

===לימודי מוזיקה===
בגיל 8 החל ללמוד נגינה בכינור בבית ספר למוזיקה. בבית ספר זה למד גם מקהלה, תזמורת קאמרית, תזמורת נוער, פסנתר וכלי הקשה. בגיל 12 עבר לבית ספר אחר למוזיקה שם התמקד גם בלימודי פסנתר. בגיל 18 למד תואר ראשון באוניברסיטת יורק שבבריטניה והתמחה גם במוזיקה אתנית, מוזיקה אלקטרונית ואלתור. לאחר סיום הלימודים ניגן עם להקות במשך כשלוש שנים, ואף עסק בנגינה כהכנסה צדדית.

בעקבות קריאה בספרי סיפורים על רבי נחמן מברסלב והבעל שם טוב החל להתקרב ליהדות ועבר להתגורר בסמוך לשכונת גולדרס גרין בלונדון על מנת להתקרב ליהודים חרדים.

ב-1987 הגיע לישראל לשלושה חודשים. התגורר ביישוב בצפון והושפע מחברים שהיו בתהליך של חזרה בתשובה - ובעקבות כך התחזק גם דניאל. בשנת 1988 התחתן, עלה לארץ ועבר לגור במצפה רמון שם לימד מוזיקה בבית ספר לאמנויות. לאחר ארבע שנים עברו הזוג להתגורר במבשרת ציון.

===חזרה בתשובה והתקרבות לחסידות ברסלב===
בני הזוג התקרבו לברסלב ובשנת 1995 החל יחד עם אשתו סיגל תהליך של חזרה בתשובה ורבם היה הרב דניאל סטבסקי. ב-2001 הפך לחסיד ברסלב, ועבר להתגורר בקריית יערים הוא אב לשניים, וסב לשישה נכדים.

התפרסם כנגן כליזמר בסגנונות מוזיקה חסידית, מוזיקה אירית ומוזיקה צוענית. ניגן במשך שלוש שנים עם הזמר חיים דוד סרצ'יק. ניגן עם הגיטריסט מנחם הרמן, ועם להקת החתונות 'לכתחילה'.

במהלך השנים הופיע דניאל בקונצרטים ובפסטיבלי מוזיקה ברחבי העולם, בין השאר בארצות הברית, קנדה, ברזיל, בריטניה, צרפת, בלגיה, הולנד, גרמניה, אוסטריה, הונגריה, איטליה, ספרד, קונגו, הונג קונג רוסיה ודרום אפריקה.

ב-2011 גילם את ר' אלימלך הגבאי במחזמר "שירים ונפלאות", שכתב דודי איינהורן וביים ישי לפידות.

בחנוכה ה'תשע"ג (דצמבר 2012) גילם רב מקובל בשם שמעיה האבטליוני במחזמר "שירים ונפלאות בבית הספר".

ב-2009 הוציא את המופע "לב העולם אתה", נגינה בכינור המשולבת בקטעי שירה וסיפור.

אהביאל שימש כשופט אורח בגמר עונתה הראשונה של התוכנית "הקול הבא" ששודרה ברדיו קול חי.

אהביאל מיוצג על ידי FDD פרודקשיין.

==דיסקוגרפיה==

==קישורים חיצוניים==
* 

* 
* 
* חנני בלייך - שעה טובה, [http://www.chasidinews.com/178/ "הקדוש ברוך הוא מנגן אותי" • הכנר דניאל אהביאל בראיון מיוחד] באתר "חסידיניוז", ה' באייר ה'תש"ע, 19 באפריל 2010
* מנחם כהן, [http://www.chabad.org.il/Magazines/Article.asp?ArticleID=8086&CategoryID=1558 מי שענה לדניאל], באתר "שיחת השבוע", כ"ד באלול ה'תשע"א, 23 בספטמבר 2011
* 
* [http://www.hidabroot.org/he/video/63146 ראיון והופעה עם דניאל אהביאל], בתוכנית אומן באמונה, באתר הידברות 2014
* [http://www.dosmusic.co.il/2009/12/blog-post_31.html המזכירה - ריאיון עם דניאל אהביאל], דוס מיוזיק

==הערות שוליים==

קטגוריה:כנרים ישראלים
קטגוריה:אמנים ישראלים שחזרו בתשובה
קטגוריה:חסידי ברסלב
קטגוריה:אמני FDD
קטגוריה:עולים בשנות ה-1980
קטגוריה:נגנים יהודים בריטים
קטגוריה:ישראלים ילידי אנגליה
קטגוריה:קריית יערים: אישים
קטגוריה:שחקני קולנוע חרדי
קטגוריה:ישראלים שנולדו ב-1963
קטגוריה:שופטי הקול הבא
וולת'ם

וולת'ם (באנגלית: Waltham) היא עיר במחוז מידלסקס במדינת מסצ'וסטס שבארצות הברית. העיר הייתה מרכז היסטורי לתנועת העבודה ותרמה משמעותית למהפכה התעשייתית האמריקאית. העיר היוותה אבטיפוס לתכנון הערים התעשייתי בארצות הברית במאה ה-19 על פי שמוכר כיום כשיטת וולת'ם-לואל לעבודה ולייצור. כיום מהווה העיר מרכז למחקר ולהשכלה גבוהה והיא כוללת בתחומה את אוניברסיטת ברנדייס ואוניברסיטת בנטלי. על פי מרשם התושבים האמריקאי של שנת 2010 מונה אוכלוסיית העיר 60,636 תושבים.

וולת'ם מכונה גם עיר השעון (באנגלית Watch City) ומזוהה עם תעשיית השעונים האמריקאית. יצרנית השעונים הראשונה בוולת'ם פתחה את שעריה בשנת 1854 והייתה הראשונה שייצרה שעונים בפס ייצור. בשנת 1876 זכתה חברת השעונים וולת'ם בתערוכה העולמית בפילדלפיה במדליית זהב על ביצועיה. החברה ייצרה יותר מ-35 מיליון שעונים לפני שסגרה את שעריה בשנת 1957.

==היסטוריה==
Boston Manufacturing Company
וולת'ם יושבה לראשונה בשנת 1634 כחלק מווטרטאון ונוסדה באופן רשמי כעיירה רק בשנת 1738.

בתחילת המאה ה-19, איש העסקים פרנסיס קאבוט לואל הקים עם מספר אנשי עסקים את חברת התעשייה של בוסטון, שהייתה לחברת הטקסטיל הממוסדת הראשונה בארצות הברית.

העיר כוללת מספר אחוזות של מנהיגים ובעלי הון. בין האחוזות ניתן למצוא את בית גור משנת 1806 של מושל מסצ'וסטס, כריסטופר גור; את אחוזת רוברט טריט פיין שתוכננה על ידי האדריכלים הנרי הובסון ריצ'רדסון ופרדריק לו אולמסטד עבור הנדבן רוברט טריט פיין; ואחוזת ליימן שניבנתה ב־1783 עבור הסוחר תיאודור ליימן מבוסטון.

בשנת 1857 יוצר בעיר השעון הראשון בפס ייצור - דגם וולת'ם 1857. חברת השעונים וולת'ם הייתה החברה הראשונה ליצור סטנדטיזציה של חלקי השעון. בשלהי המאה ה-19 ובמהלך המאה העשרים הייתה וולת'ם בית ליצרנית הרכב מטס אשר ייצרה בעיר את האופנוע הראשון בארצות הברית. ב-1848 הוקם בעיר בית הספר וולטר אי. פרנאלד, בית ספר הראשון בחצי הכדור המערבי שזכה לקבל מימון ציבורי כדי ללמד בעלי מוגבלויות.

== קישורים חיצוניים ==

* 
* 
* 

==הערות שוליים==

קטגוריה:מסצ'וסטס: ערים
קטגוריה:יישובים שהוקמו ב-1634
פרחיה בן משולם

הרב פרחיה בן משולם היה חכם יהודי בתימן במאה ה-14.

כתב שו"ת העוסק באמונת ישראל ובמחשבת ישראל. סך התשובות שהשתמרו הוא 40. השאלות נשאלו על ידי הרב יעקב הכהן ב"ר יפת. הרב יוסף קאפח ההדיר את החיבור בשנת התשמ"ה, תרגמו והעיר הערות. לדברי הרב קאפח, הרב פרחיה עסק בנושאי מחשבה ופילוסופיה, ובלט בבקיאותו בדברי הרמב"ם ובהעמקה בהם. 

פירושיו למקראות אינם ידועים לנו, וכפי הנראה היו ידועים רק בתימן.

==לקריאה נוספת==
*הרב יוסף קאפח, '[http://www.jstor.org/stable/23414828 ארבעים שאלות ותשובות בפילוסופיה לרב פרחיה ב"ר משולם]', ספונות, סדרה חדשה, כרך ג (יח), תשמ"ה, עמ' 111-192.

==הערות שוליים==

קטגוריה:ראשוני תימן
קטגוריה:פילוסופים יהודים
קטגוריה:מחברי ספרי שו"ת: ראשונים
דארק (אי)

הטירה, 2009.
דארק (אנגלית: Dark Island; "האי האפל") הוא אי באזור אלף האיים התחתון (המזרחי), ליד מפרץ צ'יפאווה (Chippewa Bay). אי זה הוא חלק מהעיר המונד (Hammond), במחוז לורנס סנט, בניו יורק.

מקור שם האי הוא בטירה שנקראה באותו זמן "הטירה האפלה" ("Dark Castle"). מאז שונה שמה ל"טירת זינגר" ("Singer Castle").
האי עצמו נמצא כמה מטרים בודדים מדרום לגבול קנדה-ארצות הברית, ומשתרע לאורך נהר.

צידו הדרומי של האי מרוחק כמאה מטרים בלבד מערוץ הובלה של ספינות, ועל כן ספינות משא עוברות לעיתים קרובות בסמוך אליו. ערוץ הנחל עמוק מצדו האחד ורדוד מצדו השני ולכן מתאים לדיג.

== היסטוריית האי ==
רוב העבודה האדריכלית באי מיוחסת לאדריכל האמריקאי הידוע ארנסט פלאג (Ernest Flagg). לקוחו, בבנייה באי, היה פרדריק גילברט בורן, נשיא חברת זינגר, יצרנית מכונות התפירה. בתו, מרג'ורי בורן תייר, הרחיבה את הבנייה בשנת 1928.
טירת האי הייתה האחרונה מבין רצף טירות שנבנו באלף האיים תוך זמן קצר בין השנים 1888–1905. האדריכל תכנן את הטירה בשנת 1903, כדוגמת הטירה בוודסטוק (אנגליה) שתוארה ברומן של סר וולטר סקוט.
בשנת 1919, עם מותו של פרדריק בורן, ירשה בתו את הבעלות על הנכס. במותה, נרכשו האי והמבנים שעליו על ידי מסדר "האחים הנוצרים" הקתולי. לאחר שימוש מועט באי, מכרו "האחים הנוצרים", בשנת 1965 את האי בסכום של כ-30,000 דולר לארגון צדקה בעל אופי דתי נוצרי: "האיגוד האוונגליסטי הרולד מרטין".

פטור ממס, שהיה קודם רכישת האי, היה במחלוקת, לאחר אכלוסו על ידי הבעלים החדשים. בעלי האיים ששכנו באזור טענו כי ד"ר הרולד מרטין, מנהל ארגון הצדקה, עשה באי הפטור ממס שימוש פרטי כארמון קיץ. מרטין ניצח בבית המשפט, לאחר שטען כי הוא ואשתו, אלואיז, הציעו שירותי דת באי בכל יום ראשון בבוקר. שמועות רבות על תפקודו האמיתי של האי עקב שמו החדש, הבלאי ההדרגתי של המבנים וסיפורים על מבוך מורכב של מעברים סודיים אפלוליים כולל צינוק, הגדילו את המיסטיקה הרומנטית של האי.

בשנות ה-80, ותחילת שנות ה-90 של המאה העשרים, האי היה רשום למכירה. פרסומות הופיעו במגזיני נדל"ן, בדבר אי פרטי ומיוחד, אך הנכס לא נמכר עד לשנת 2001, על ידי האיגוד "דארק איילנד טורס", מיזם של איש העסקים הגרמני פרהאד ולדי ושני שותפים עסקיים אמריקאים.
האיגוד התחייב לקמפיין נרחב למען שיקום האי, והכשרתו לפתיחת סיורי מבקרים. הסיורים החלו בשנת 2003. למרות הפסדים לאורך השנים, רוב ריהוט הבית של הטירה נשמר כמקור, בניגוד לאיים סמוכים בהם הריהוט היה בשימוש, ואף נהרס.

בשנת 2008, האי נרשם למכירה בתיווך הנדל"ן הבינלאומי "Sothebys" בעבור $24,500,000.

== בתרבות ==
הטירה הופיעה בסרט "The Skulls", בפרק בסדרת הטלוויזיה "The Great Escape" והוקלט בתוכה חלק מהאלבום "Lost Channels" של להקת הפולק רוק Great Lake Swimmers.

== קישורים חיצוניים ==

* 

קטגוריה:מדינת ניו יורק: איים
תה צהוב

left
תה צהוב (בסינית: 黄 茶; בפין-יין: huángchá) הוא בדרך כלל תה מיוחד המעובד באופן דומה לעיבוד תה ירוק, אך עם אופן הכנה הכולל שלב ייבוש איטי וארוך יותר, שבו עלי התה הלח מיובשים וצבעם נהיה צהוב. לתה בדרך כלל יש מראה מאוד צהוב, וריח שונה מתה לבן ומתה ירוק. לפעמים הריח נחשב בטעות לתה שחור.

המושג "תה צהוב" לתאר את סוגי התה האיכותיים המוגשים בבית משפט הקיסרי, בד בבד עם כך שהוא יכול להיווצר מכל סוג של תה על גבי אדניות שמש.

== סוגים שונים של התה ==
* Junshan Yinzhen ;君山銀針 - תה סיני מפורסם, ממחוז חונאן
* Huoshan Huangya ;霍山黃牙 - מהר הואו, מחוז אנחווי, סין
* Meng Ding Huangya ;蒙頂黃芽 - מהר מנג, מחוז סצ'ואן, סין
* Da Ye Qing ;大叶青 - ממחוז גואנגדונג, סין
* Huang Tang ;黄汤 - ממחוז ג'ג'יאנג, סין

== ראו גם ==
* תה ירוק
* תה שחור
* תה לבן
* תה

==קישורים חיצוניים==

צהוב
זאב טונדרה אלסקי

זאב טונדרה אלסקי (זאב אלסקה טונדרה; שם מדעי: Canis lupus tundrarum), הידוע גם בתור "ברון הקרקע", הוא תת-מין של זאב מצוי. הזאב מצוי באזור החוף הארקטי מנקודה ליד בארו, מזרחה לכיוון מפרץ הדסון וכנראה שגם צפונה לארכיפלג הארקטי.

תת מין זה זוהה בשנת 1912 על ידי גריט סמית מילר, אשר ציין כי הוא דומה באופן הדוק לזאב המישורים הגדולים בגולגולת ובמורפולוגיה של השן, אם כי בעל דוכן וחיך צרים יותר. זה זאב גדול, בצבע לבן צח.

נכון לשנת 2005, זאב טונדרה אלסקי נחשב תת-מין על ידי ה-MSW3.

== ראו גם ==
* זאב
* זאב מצוי

==קישורים חיצוניים==

קטגוריה:טקסונים שתוארו בידי גריט סמית מילר
קטגוריה:אלסקה: יונקים
קטגוריה:כלב
קטגוריה:בעלי חיים שתוארו ב-1912
זאב טקסס

זאב טקסס (שם מדעי: Canis lupus monstrabilis) הוא תת-מין נכחד של זאב מצוי שחי בטקסס הדרומית והמערבית וצפון מקסיקו. לתת מין זה פרווה כהה יותר מאשר בני דודיו הצפוניים, ויש לו עצם קדמי קמור ביותר.

תת-מין זה נחשב לתת מין עצמאי על ידי ה-MSW3 אך לפי "United States Fish and Wildlife Service" אין זה תת-מין נפרד.

==קישורים חיצוניים==

קטגוריה:כלב
קטגוריה:אמריקה הצפונית: יונקים שנכחדו
קטגוריה:בעלי חיים שתוארו ב-1937
משתמש (מחשוב)

בתחום המחשבים, "משתמש" הוא אדם העושה שימוש כלשהו במחשב או בשירות-רשת. למשתמש יכול להיות חשבון משתמש, המזוהה על ידי שם משתמש.

המושג "משתמש", משמש לעיתים קרובות לציון משתמש המשתמש במערכת, אף שאינו מבין את כל הפרטים הטכניים שלה באופן מלא. בהקשרי פצחנות, משתמשים שכאלו נחלקים גם למשתמשי User ו-Power User (כאשר האחרון הוא משתמש בעל יכולת תכנות מתקדמת יותר מהראשון).<ref></ref>

במיזמים בהם השחקן של המערכת הוא מערכת אחרת או סוכן תוכנה, ייתכן מצב בו אין משתמש קצה למערכת.

מערכות הפעלה שונות מאפשרות שימוש של מספר משתמשים, כשלכל אחד יש גישה לתוכן בהתאם להרשאה שלו.

==ראו גם==
*משתמש קצה
*משתמש-על
*תיקיית בית

==קישורים חיצוניים==

*הגדרת [http://computer.yourdictionary.com/user משתמש] באתר YourDictionary

==הערות שוליים==

קטגוריה:מחשוב
גאלוס אנונימוס

פארק העירוני של בודפשט. ישנם חוקרים המזהים אותו עם גאלוס אנונימוס]]
גאלוס אנונימוס (בלטינית: Gallus Anonymus; בפולנית: Gall Anonim) היה כרוניקן והיסטוריון עלום בן המאה ה-12. מחבר הכרוניקה -Gesta principum Polonorum ("מעשיהם העיקריים של הפולנים" בלטינית). השם Gallus יכול להצביע אולי על מוצאו הצרפתי.
לפי מספר חוקרים פולנים, גאלוס אנונימוס יכול להיות זהה עם "אנונימוס", Anonymi Bele Regis Notarii כלומר ה"פקיד האנונימי של המלך בלה" שכתב את הכרוניקה ההונגרית בלטינית Gesta Hungarorum ("מעשי ההונגרים" בלטינית), 

לא ידוע כמעט דבר על המחבר. ידוע שלפני שבא לפולין היה בהונגריה, שם פגש במלך פולין בולסלאב השלישי, עקום הפה. לפי דבריו עלה לרגל למקום פולחנו של אגידיוס הקדוש (ליד ארל שבצרפת). כן ניכר בכתביו ידע לגבי סקנדינביה. לפי טיב כתיבתו היה אדם מלומד, המפגין רמת השכלה המתאימה לבן אצולה או לנזיר ומומחיות בכתיבה. סגנונו אופייני לצפון צרפת וארצות השפלה באותה תקופה.

אחד הפסלים הבולטים בפארק העירוני של בודפשט הוא פסלו של הכרוניקן האלמוני ההונגרי, אנונימוס, המפוסל כדמות עוטה ברדס ללא פנים. את הפסל יצר הפסל מיקלוש ליגטי ב-1903.

== לקריאה נוספת ==
<div class="mw-content-ltr">
* Krzysztof Stopka, [https://web.archive.org/web/20140728043852/http://ksiazkihistoryczne.pl/historia-powszechna-sredniowiecze-gallus-anonymous-and-his-chronicle/p,169289 Gallus Anonymus and his chronicle], Polska Akademia Umiejętności, 2010
</div>

== קישורים חיצוניים ==

* [http://www.staropolska.pl/ang/middleages/Sec_prose/Gall.php3 קטעים מתוך הכרוניקה של פולין] 
* [https://web.archive.org/web/20110609151422/http://eprints.ucl.ac.uk/18975/ מעשי ההונגרים] 
* מעשי ההונגרים 
* [http://www.academia.edu/399579/Gallus_Anonymus ערך ביוגרפי באתר] academia.edu

==הערות שוליים==

קטגוריה:כרוניקנים
קטגוריה:היסטוריונים פולנים
קטגוריה:אישים שזהותם אינה ידועה
קטגוריה:נפטרים על פי ויקינתונים
Death Master File

Death Master File (בתרגום חופשי: קובץ המוות המרכזי) או Social Security Death Index הוא מסד נתונים המתוחזק על ידי שירות הביטוח לאומי האמריקאי מאז שנת 1980. ניתן לשלוף נתונים מהקובץ לאחר רישום באתר [https://www.ssdmf.com/ https://www.ssdmf.com] . הקובץ כולל מידע על כל אזרח בעל מספר זהות אשר מותו דווח לרשות הביטוח הלאומי האמריקאי מאז שנת 1962, וכל אדם אשר היה בחיים משנת 1962 ואילך. נכון לשנת 2009, כלל הקובץ 83 מיליון מקרי מוות. בשנת 2011, הוסרו חלק מהרשומות מהמאגר.

המידע בכל רשימה כולל: שם פרטי ושם משפחה (ומאז שנת 1990, גם שם אמצעי), תאריך לידה, חודש ושנת המוות (ותאריך מדויק משנת 2000) מספר זהות והאם רשות מוסמכת הכריזה על מות האדם או אם התקבל אישור מוות.

עד הכיל הקובץ מידע אודות המיקוד האחרון של האדם לפני מותו והמיקוד אליו נשלחה קצבת ביטוח הלאומי האחרונה. מידע זה הוסר בשנת 2011. 

קובץ המוות מכיל רק חלק קטן ממסד הנתונים המוחזק על ידי הביטוח הלאומי האמריקאי מאז שמוחשב בשנת 1961 אשר כולל מידע על כל בעלי מספרי תעודות הזהות משנת 1936 ואילך. קובץ זה נחשב למסמך פומבי לפי ה-Freedom of Information Act, ועדכונים שבועיים וחודשיים נמכרים על ידי ה-National Technical Information Service של מחלקת המסחר של ממשלת ארצות הברית מידע על מותו של חולה חשוב בין השאר למחקרים רפואיים, במקרה שהמשפחה אינה מיידעת את בית החולים על מותו של החולה אשר שוחרר לביתו. כמו כן, משמש מסד זה למניעת וזיהוי גנבת זהות של נפטרים.

קובץ זה משמש בין השאר גנאלוגים.

==הפצה==
רשות הביטוח הלאומי האמריקאי מפיצה את הקובץ באמצעות ה-National Technical Information Service.

נכון למאי 2013, התעריף לעותק בודד של הקובץ (בלא אפשרות לעדכונים עתידיים) היה $1825.

== קישורים חיצוניים ==
* 
* [http://www.ssa.gov/legislation/testimony_110801.html Congressional testimony on the Death Master File]
* [http://www.insideprison.com/death_records_search.asp Online version of the 2011 Death Master File]
* [http://cancelthesefunerals.com Living persons listed on Death Master File]

==הערות שוליים==

קטגוריה:ארצות הברית: ממשל
קטגוריה:גנאלוגיה
קטגוריה:מוות בארצות הברית
קנטורוביץ

קַנטוֹרוֹביץ (וריאנט: קנטרוביץ; בכתב לטיני נכתב לרוב Kantorowicz, ברוסית: Канторович) הוא שם משפחה יהודי הנגזר מהמילה "", שפירושה זמר, זמר כנסייתי וכן, במשמעותו היהודית, חזן. הסיומת "ביץ" (או גם: "ביץ'") היא משפות סלאביות ופירושה "בן של".

קטגוריה:שמות משפחה אשכנזיים
Trouble (אלבום של נטליה קילס)

Trouble הוא אלבום האולפן השני של הזמרת הבריטית נטליה קילס. האלבום יצא לאור ב-3 בספטמבר 2013 דרך חברות התקליטים will.i.am, Cherrytree ואינטרסקופ רקורדס. הקלטת האלבום החלה בשנת 2012 בלוס אנג'לס ובניו יורק. השירים באלבום, שנכתבו על ידי קילס וג'ף באסקר, מתארים את הילדות של קילס ואת התבגרותה. עטיפת האלבום עוצבה על ידי קילס ומסמלת את הנושאים המרכזיים בו. קילס תיארה את האלבום כקולאז' של הזיכרונות שלה ושל הטעויות הגדולות ביותר שעשתה.

ההכרזה על האלבום נעשתה באמצעות פרסום הקליפ לשיר "Controversy" בספטמבר 2012, ששימש כסינגל השיווקי הראשון מהאלבום. בהמשך הוציאה קילס שלושה סינגלים מהאלבום: "Problem", "Saturday Night" וגרסת רמיקס לשיר "Trouble". האלבום נכנס למצעד האלבומים של ארצות הברית בילבורד 200 במקום ה-70 לאחר שמכר כ-6,000 עותקים, שהיו למחצית מכמות העותקים הכוללת שמכר אלבום הבכורה של קילס, Perfectionist.

== עטיפת האלבום ==
בעטיפת האלבום מופיעה קילס לבושה בשמלה ולצידה חפצים רבים, ביניהם בקבוקי שמפנייה, שעונים ושפתון. קילס עיצבה את העטיפה והשתמשה בתמונות מגטי אימג'ס אותן חתכה וערכה כקולאז'. קילס מתארת את העטיפה כ"לוח השראות של ילדה קטנה". את האלבום תיארה קילס כאוסף של הזיכרונות שלה ושל הטעויות הגדולות ביותר שעשתה, ואמרה כי היא ניסתה לסמל זאת באמצעות העטיפה. לפי קילס, שעוני הרולקס ובקבוקי השמפנייה שעל העטיפה מסמלים את הרכוש של משפחתה, עליו הייתה מוכנה לוותר כדי שאביה, שהיה בכלא, יחזור, כפי שהיא מתארת בשיר "Daddy's Girl". בקבוקי השמפנייה מייצגים גם את ההתמכרות של אביה לאלכוהול. האזיקים שעל העטיפה מייצגים את ההסתבכויות שהיו לקילס עם המשטרה, והפנינים והוורדים מייצגים את המתנות שקיבלה קילס מבן זוגה.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי ג'ף באסקר
דוחל שחור

דוחל שחור (שם מדעי: Saxicola caprata) הוא מין של דוחל אסיאתי. תפוצתו משתרעת ממערב אסיה עד מזרחה כולל תת-היבשת ההודית. במרחב זה ידועים כ-16 תת-מינים שלו. תחומי המחיה המועדפים על הדוחל השחור הם אזורים כפריים, כרי דשא ואזורי צמחייה נמוכה, בהם הוא יושב בצמרותיהם של עצים ושיחים, מחפש חרקים שאותם יכול לאכול. את טרפו הוא משיג בדרך כלל מהקרקע.

בישראל הוא מזדמן נדיר ביותר עם עשר תצפיות עד היום. התצפית האחרונה הייתה בינואר 2023 ליד מושב מאור. 

הציפור נבחרה בשנת 2023 לציפור השנה בישראל.<ref></ref>
== מאפיינים ==
גופו של הזכר שחור מלבד פס לבן המתמשך מהכתפיים, שגודלו משתנה בין אוכלוסיות שונות. קשתית העין של הזכר בצבע חום כהה, בעדו מקורו ורגליו שחורים. גופן של הנקבה חום-אפור ומפוספס מעט. הצעירים דומים לנקבות, מלבד בבטנם התחתונה, שבה יש להם כתמים דמויי קשקשים.

עונת הרבייה מתמשכת בין פברואר לאוגוסט, בעוד שיאה הוא בין מרץ ליוני, ובמהלכה הזכרים שרים בקול מענפים בולטים. במהלך תצוגת החיזור הזכר מרים את זנבו, מרפרף ומנפח את נוצותיו. הדוחל השחור מקנן בחורים בחומות אבן או בסוללות, ומרפד את קנו בשיער בעלי חיים ובדשא. הנקבה מטילה 2–5 ביצים סגלגלות באורך 1.3-1.7 ס"מ, עם כתמים ליד הקצה הרחב שלהן. הנקבה דוגרת על הביצים במשך 12–13 ימים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:חטפיתיים
קטגוריה:ארץ ישראל: חטפיתיים

קטגוריה:הודו: עופות
קטגוריה:בעלי חיים שתוארו ב-1766
J-80

J-80 היא רקטה ארוכת טווח מייצור עצמי של ארגון החמאס. הרקטה היא שדרוג של רקטת M-75 בעלת טווח מוגדל של 80–100 קילומטר וראש נפץ כפול של 20 קילוגרם. טווח המאפשר לה להגיע מרצועת עזה לגוש דן, עד דרום השרון ואזור ירושלים.

הרקטה נכנסה לשימוש לראשונה ביולי 2014 במהלך מבצע צוק איתן, עת שוגרה לעבר תל אביב, בת ים, פתח תקווה וערים נוספות. שם הרקטה מייצג את טווח ההגעה שלה בצירוף שם משפחתו של אחמד ג'עברי, ראש הזרוע הצבאית של החמאס שנהרג על ידי צה"ל במהלך מבצע עמוד ענן בשנת 2012.

ארגון חמאס טוען באופן בלתי מבוסס כי חלק מן הרקטות מצוידות בטכנולוגיה שמונעת ממערכת כיפת ברזל לזהות אותם ולכן חלק מהשיגורים אינם מיורטים.

==הערות שוליים==

J-80
קטגוריה:חמאס: אמצעי לחימה
קטגוריה:הרשות הפלסטינית: המצאות
אבדון (סרט, 2013)

אֲבַדּוֹן (באנגלית: Oblivion) הוא סרט מדע בדיוני פוסט-אפוקליפטי אמריקני בכיכובו של טום קרוז, המבוסס על רומן גרפי בעל אותו שם מאת ג'וזף קושינסקי, שביים והפיק את הסרט. את התסריט כתבו קארל גאדושק ומייקל דהברוין.

==תקציר העלילה==
עלילת הסרט, אשר מתרחשת בשנת 2077, מתמקדת בג'ק הארפר (מגולם על ידי טום קרוז), מפקד לשעבר בחיל הנחתים האמריקני ואחד מטכנאי המזל"טים האחרונים שמוצבים על פני כדור הארץ, אשר נהרס כמעט לחלוטין במהלך קרוב ל-60 שנים של מלחמה גרעינית בחוצנים שפלשו לכדור הארץ. מכיוון שכדור הארץ נהרס לחלוטין במלחמה, תושבי כדור הארץ נאלצו לעבור למושבות שהוקמו על טיטאן, הירח של כוכב הלכת שבתאי.

כחלק ממבצע רחב היקף שנועד לחלץ את שארית המשאבים החיוניים שנותרו בכדור הארץ, הארפר מוצב כעת בתחנת הבקרה Tower 49, אשר ממוקמת כ-900 מטרים מעל פני הקרקע, יחד עם הנווטת שלו ויקטוריה "ויקה" אולסן (מגולמת על ידי אנדראה רייסבורו). ג'ק וויקה מקבלים הוראות מסאלי (מגולמת על ידי מליסה ליאו), המפקחת שלהם, אשר נמצאת בתחנת החלל Tet. משימתם של ג'ק וויקה בכדור הארץ כמעט והושלמה, והם מצפים לעזוב בקרוב את כדור הארץ ולעבור למושבות הניצולים בטיטאן.

בינתיים מתחילים להציף את ג'ק זכרונות מעורפלים על אישה מסתורית, שאותה הוא פגש בבניין האמפייר סטייט מהתקופה שקדמה להרס כדור הארץ.

חייו של ג'ק משתנים באופן דרמטי כאשר חללית מסתורית מתרסקת על כדור הארץ. ג'ק, אשר מגיע לאתר ההתרסקות ומבחין כי המזל"טים עוסקים בחיסול צוות בני האנוש שהיו על סיפון החללית, מצליח להציל מהריסות החללית אישה מסתורית בשם ג'וליה רוסקובה (מגולמת על ידי אולגה קורילנקו), שלהפתעתו היא האישה המסתורית שהופיעה בזכרונותיו המעורפלים. הופעתה של ג'וליה מובילה לשרשרת אירועים שגורמים לג'ק להטיל ספק בכל מה שהאמין עד היום.

==שחקנים ראשיים==
* טום קרוז - בתפקיד ג'ק הארפר
* מורגן פרימן - בתפקיד מלקולם ביץ'
* אולגה קורילנקו - בתפקיד ג'וליה רוסקובה
* אנדריאה רייזבורו - בתפקיד ויקטוריה "ויקה" אולסן
* ניקולאי קוסטר-וולדו - בתפקיד סרג'נט סייקס.
* מליסה ליאו - בתפקיד סאלי.
* זואי בל - בתפקיד קארה.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2013
קטגוריה:סרטי פעולה אמריקאיים
קטגוריה:סרטים פוסט-אפוקליפטיים
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטים מבוססי קומיקס
קטגוריה:סרטי אולפני יוניברסל
קטגוריה:סרטי פלישות חוצנים
קטגוריה:שיבוט בקולנוע
קטגוריה:סרטים שצולמו בלואיזיאנה
קטגוריה:סרטי מדע בדיוני מ-2013
R-160

R-160 (רנתיסי-160, בערבית: رنتيسي-160) היא רקטה ארוכת טווח מייצור עצמי של ארגון חמאס. לטענת חמאס, טווח הרקטה הוא 160 קילומטר.

== פיתוח ==
הרקטה נחשפה לראשונה במסגרת מבצע צוק איתן ביולי 2014. בעורף הישראלי חשבו תחילה כי מדובר ברקטת M-302, רקטה סורית בעלת טווח דומה שנמצאה בספינה קלוז סי שיורטה על ידי צה"ל במרץ 2014 במסגרת מבצע חשיפה מלאה. ככל הנראה מדובר בחיקוי של רקטה זו שיוצר באופן מקומי על ידי גדודי עז א-דין אל-קסאם. שם הרקטה מייצג את טווח ההגעה שלה בצירוף שם משפחתו של עבד אל-עזיז א-רנתיסי, ממייסדי תנועת חמאס, שנהרג בסיכול ממוקד על ידי צה"ל בשנת 2004.

ב-18 באפריל 2016 הופץ סרטון בידי חמאס שחשף טילים המסוגלים לפגוע בחיפה ותל אביב בעלי "טכנולוגיה חדישה" ובו הוצגו בפועל רקטות ה-R-160. על פי הערכות גורמי המודיעין בישראל הרקטה דומה לרקטות M-302 הסורית, ומבוססת על רקטת פאג'ר 5 האיראנית.

== שימוש מבצעי ==
טווח שיגור רקטת R-160 מ[[רצועת עזה]]
=== מבצע צוק איתן ===
הרקטה נכנסה לשימוש לראשונה ב-9 ביולי 2014 במהלך מבצע צוק איתן, עת שוגרו שתי רקטות לעבר חיפה לטענת חמאס, מרחק של כ-120 ק"מ. לפי התקשורת הישראלית נמצאו שברי הרקטות באזור חדרה ועתלית, כ-30 ק"מ דרומית לחיפה. יכולת השיגור של חמאס לעבר יישובי הצפון הפתיעה את צה"ל, שלא הזהירה כנגד יכולת זו את הרשויות המקומיות. בשיגור הראשון לא הופעלה אזעקה בחדרה.

ב-11 ביולי בוצע שיגור נוסף של הרקטה לעבר חיפה והיא יורטה מול חופי עתלית.

במהלך המבצע צוק איתן שוגרו מספר רקטות R-160, מרביתן נורו לעבר חיפה אך נחתו בשטחים פתוחים באזור זכרון יעקב וחדרה, ששוכנות כ-30–40 ק"מ דרומית לחיפה.

ביומו האחרון של המבצע נפלה רקטה כזו באשקלון, הערכה היא כי הרקטה שוגרה לעבר תל אביב כשראש הנפץ הכיל כ-60 ק"ג וכי היא נפלה בדרך.

=== 2019 ===
ב-25 במרץ 2019, על רקע מתיחות בין חמאס לישראל, שוגרה מרפיח רקטה לטווח של 120 ק"מ ופגע בבית מגורים במושב משמרת. בנוסף להרס הבית בו פגע, גרם ההדף מהרקטה לנזק ל-30 בתים נוספים במושב. אף וייתכן שמדובר ברקטה M-75 משופרת, עקב הטווח הארוך ההערכה ע"פ גורמי המודיעין הייתה כי מדובר ברקטה מסוג R-160.

===מלחמת חרבות ברזל===
בסביבות השעה 18:40 ביום ה-11 באוקטובר 2023, בזמן מלחמת חרבות ברזל נשמעו אזעקות צבע אדום באזור מועצה אזורית חוף הכרמל. ארגון החמאס לקח אחריות על הירי וטען כי מדובר ברקטה מסוג R-160. 

ב-17 באוקטובר בשעה 20:00, שיגר החמאס רקטה מסוג R-160 לכיוון שטח ישראל אך היא נפלה בים מול חופיה של חיפה, רקטה אחרת של הג'יהאד האסלאמי הפלסטיני נחתה בבית החולים אל-אהלי בעזה וגרמה לפיצוץ בבית החולים הערבי אל-אהלי.

ב-25 באוקטובר בסביבות השעה 13:01, שיגר החמאס רקטה נוספת מסוג זה מעזה.<ref></ref> הרקטה התפוצצה מעל דלית אל כרמל.

== הערות שוליים ==

R-160
קטגוריה:חמאס: אמצעי לחימה
מרציג

מרציג (בגרמנית: Merzig) היא בירת מחוז מרציג-ורדן שבמדינת חבל הסאר שבגרמניה. העיר שוכנת על גדות הנהר סאר, במרחק של כ-35 ק"מ מדרום לטריר ו-35 ק"מ מצפון-מערב לזארבריקן.

העיר מרציג נוסדה ב-369 על פי האזכורים הכי מוקדמים. ב-1974, במסגרת רפורמה טריטוריאלית שבוצעה בגרמניה הוכרזה כעיר. העיר של היום כוללת בתוכה את העיירה מרציג ו-16 רשויות מקומות הסובבות אותה.

בקרבת העיר נמצא מוזיאון Besseringen B-Werk שבו ניתן לראות קטע מקו זיגפריד ממלחמת העולם השנייה.

== קישורים חיצוניים ==
 
* 

קטגוריה:חבל הסאר: ערים
קטגוריה:יישובים שהוקמו במאה ה-4
דילינגן

דילינגן (בגרמנית: Dillingen, או דילניגן על הסאר – Dillingen an der Saar) היא עיר במחוז סארלואי שבמדינת חבל הסאר שבגרמניה. העיר שוכנת על גדות נהר הסאר, במרחק של כ-5 ק"מ מצפון-מערב לעיר סארלואי ו-25 ק"מ מצפון-מערב לזארבריקן. מפעלי הפלדה דילינגר היטה (Dillinger Hütte ) פועלים בעיר.

==קישורים חיצוניים==

* 

==הערות שוליים==

קטגוריה:חבל הסאר: ערים
מנהטה

הסרט במלואו}}
מנהטה (באנגלית: Manhatta) הוא סרט דוקומנטרי קצר שבוים על ידי הצייר צ'ארלס שילר והצלם פול סטרנד ויצא בארצות הברית בשנת 1921.

==הפקה==
הסרט מתעד את החזות של מנהטן שבניו יורק בשנים המוקדמות של המאה ה-20. הוא מצולם ב-65 שוטים של העיר המוצגים בצורה לא נרטיבית. הסרט מתחיל עם צילום מעבורת שעושה את דרכה למנהטן, ומסתיים בצילום שקיעה מזווית גבוהה של גורד שחקים. הסרט מבטא את הקשר שבין צילום לקולנוע, כשכמעט אין תזוזה של מצלמת הקולנוע. כל פריים מספק מבט שונה על מנהטן. הכתוביות שמוצגות במהלך הסרט מכילות קטעים מסוימים מהכתבים של וולט ויטמן.

==ערך תרבותי==
הסרט תואר על ידי ספריית הקונגרס כבעל ערך תרבותי גבוה, ונבחר כראוי לשימור לאורך זמן. באוקטובר 2005 הסרט יצא על גבי DVD כחלק ממארז שהכיל אוסף של סרטים ניסיוניים מוקדמים שיצאו בארצות הברית בין השנים 1894 ל-1941.

==קישורים חיצוניים==

* [https://archive.org/details/Manhatta_1921 הסרט להורדה] באתר ארכיון האינטרנט 

==הערות שוליים==

קטגוריה:סרטי 1921
קטגוריה:סרטים אילמים
קטגוריה:סרטי שחור-לבן אמריקאיים
קטגוריה:סרטים תיעודיים
קטגוריה:סרטים קצרים
אודי בונשטיין

אודי בונשטיין (נולד ב-5 בינואר 1969) הוא פסיכולוג קליני מדריך ופסיכולוג רפואי מומחה ישראלי.

==ביוגרפיה==
בונשטיין מכהן כפסיכולוג הראשי במרכז הרפואי לגליל בנהריה, והיה יו"ר האגודה הישראלית להיפנוזה בשנים 2013-2019. הוא מורשה לעיסוק, למחקר ולהוראת היפנוזה. מייסד ומנהל את "הדדיות - מכון מוכר ללימודי היפנוט". בעבר עמד בראש התוכנית התלת-שנתית לפסיכותרפיה בצפת.

בונשטיין פיתח גישה רב-ממדית לתאוריה של התודעה (theory of mind), המאפשרת אבחון דיפרנציאלי על פני מספר ממדים בלתי תלויים זה בזה, במטרה לאפשר אבחנה מבדלת טובה יותר ומתן מעלה טיפולי מותאם למגוון הפרעות נפשיות.
הוא ממבשרי הגישה ההתייחסותית להיפנוזה - גישה הרואה בהיפנוזה התרחשות אינטרסובייקטיבית. בספרו "היפנוזה: דרכה של הנפש ליצור את הגוף" (2014) מציג בונשטיין גישה תאורטית מבוססת מחקר להיפנוזה, המתבססת על מודל התאוריה של התודעה.

מתגורר כיום בגילון שבמועצה אזורית משגב.

== ספריו ==
* העין הפנימית: התפתחות הסובייקטיביות של הילד. ת"א: הוצאת הספרים של אוניברסיטת חיפה ו"ידיעות ספרים", 2011.
* היפנוזה: דרכה של הנפש ליצור את הגוף. ת"א: הוצאת הספרים של אוניברסיטת חיפה ו"ידיעות ספרים", 2014. הספר זכה בפרס בהט לספר העיון המקורי הטוב.
*חוֹלֵם מלא: איך להבין חלומות. חיפה: פרדס, 2020.

== ממאמריו ==
* אינטגרציה בין תאוריות פסיכואנליטיות ומודל נוירופסיכולוגי לסכיזופרניה בטיפול בנערה פסיכוטית: Theory of mind . שיחות. י"ט (3): 247-251, 2005.
* בין הסתגלות להפרעה: נקודת מבט אבולוציונית על הפרעת הקשב והריכוז. נפש, 21-22, 129-132, 2005.
* מילכוד 22 של הטיפול הנפשי: מבט על תופעת ההתחלות. שיחות 19(2), 168-172, 2005.
* [http://www.ima.org.il/harefuah/ViewArticle.aspx?aId=940 Theory of mind בסכיזופרניה]. הרפואה 145 (י"ב), 926-931, 2006.
* המשחק המטפורי. שיחות כ'(3), 273-279, 2006.
* פנים אחרות לחלום: על שינוי בהבנייתו-מחדש של חלום במהלך טיפול. שיחות כ"א (3), 2007.
* הִתחלות (Malingering) להפרעות נפשיות. הרפואה, 147(1), 926-931, 2008.
* הגישה ההתייחסותית להיפנוזה. שיחות כ"ז (1), 2012.
* בונשטיין, א., ויינטראוב, ז., ההתפתחות הנפשית של פגים במשקל נמוך מאוד. שיחות כ"א (1), 70-77, 2006.

== קישורים חיצוניים ==
* [http://www.mutuality.co.il/ הדדיות: אתר הבית של בונשטיין]
* 
* 
* 

== הערות שוליים ==

קטגוריה:זוכי פרס בהט
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל המרכז הרפואי לגליל
קטגוריה:פסיכולוגים ישראלים
קטגוריה:גילון: אישים
קטגוריה:ישראלים שנולדו ב-1969
The Best of Pink Floyd: A Foot in the Door

The Best of Pink Floyd: A Foot in the Door הוא אלבום אוסף מאת להקת פינק פלויד, שיצא כחלק מפרויקט הרימסטר של הלהקה Why Pink Floyd...?.

==רשימת רצועות==

==קישורים חיצוניים==

* [http://www.whypinkfloyd.com/index.php Why Pink Floyd...? - האתר הרשמי]

==הערות שוליים==

קטגוריה:אלבומי אוסף מ-2011
קטגוריה:אלבומי פינק פלויד
קטגוריה:אלבומי אוסף באנגלית
קטגוריה:אלבומי פלטינה באוסטרליה
קטגוריה:אלבומי חברת EMI
פייר ז'נה

פייר ז'נה
פייר מרי פליקס ז'נה (בצרפתית: Pierre Marie Félix Janet; 30 במאי 1859 — 24 בפברואר 1947) היה פסיכולוג ופילוסוף צרפתי שתרם רבות לחקר הדיסוציאציה.

ז'נה היה תלמידו ועוזרו של ז'אן-מרטן שארקו, וניהל את מעבדת ההיפנוזה שלו בבית החולים סלפטרייר. תרומתו העיקרית של ז'נה הייתה בחקר הטראומה הנפשית ובהגדרת הדיסוציאציה (ניתוק) כמנגנון העיקרי הקיים בה.

כוכבו של ז'נה הועם בעיקר אל מול נסיקתו של זיגמונד פרויד, אבי הפסיכואנליזה, אשר הדגיש את ההדחקה כמנגנון ההגנה המרכזי. אך הוא חזר וזכה להכרה סביב תנופת המחקר בנושא הטראומה.

==קישורים חיצוניים==

* 

== הערות שוליים ==

קטגוריה:פסיכולוגים צרפתים

קטגוריה:צרפתים שנולדו ב-1859
קטגוריה:צרפתים שנפטרו ב-1947
מע'אזי

מחנה הפליטים אל-מַעַ֫'אזִי (בערבית: مخيم المغازي, בתעתיק מדויק: מח'ים אלמע'אזי; בעברית מוזכר שמו של המחנה לא פעם בתור "מועזי") הוא מחנה פליטים פלסטינים במרכז רצועת עזה, מזרחית לדיר אל-בלח.

== היסטוריה ==
מחנה הפליטים הוקם על בסיס של הצבא הבריטי שהוסב על ידי מתנדבים קווייקרים למחנה פליטים. אוכלוסיית הפליטים מנתה בזמן מלחמת העצמאות כ-2,500 פליטים שהגיעו מ-8–10 כפרים ערבים, בהם: יאזור, קסטינה, באטאני ומע'אר. בשנת 1967 התגוררו במחנה כ-8,300 נפש ובשנת 1976 הגיע מספר התושבים לכ-9,000 נפש.

בשנת 1969 השתכנה במחנה חוליית טרור שביצעה פעילות חבלנית בסביבה. באוגוסט 1969 פשט צה"ל על המחנה, ריכז את כל הגברים בבית ספר וערך סריקות מקיפות במחנה. במהלך הסריקות נהרגו שלושה מחבלים והוטל עוצר לילה על המחנה. בינואר 1970 נהרגו במחנה ארבעה חברים של החזית העממית לשחרור פלסטין. בעקבות זאת, נפרצו באותו חודש דרכים ברוחב של 6–12 מטר במחנה, תוך פינוי מעל 60 בתים שתושביהם הועברו לבתים ריקים במחנה. במהלך העבודות גם הונחו צינורות ניקוז וביוב. בפברואר 1970 זופתו הדרכים והוחל בחיבור המחנה לרשת החשמל הישראלית לצורך תאורת רחוב, והעבודות הושלמו בתחילת אפריל 1970. עמודי החשמל היוו יעד חוזר ונשנה של מחבלים. מע'אזי היה המחנה הראשון ברצועת עזה שנפרצו בו דרכים ושחובר לרשת החשמל ולאחר מכן נפרצו דרכים באופן דומה במחנות פליטים אחרים ברצועת עזה.

בשנת 1972 ניסה הממשל הצבאי לארגן ועד של תושבי המחנה שיהווה בסיס לרשות מקומית, אולם בעקבות לחץ מצד ארגוני מחבלים הוועד התפטר.

בשנת 1994 פינה צה"ל את המחנה, יחד עם שאר מקומות היישוב הערביים ברצועת עזה, והשליטה במחנה עברה לידי הרשות הפלסטינית.

ב-2003 ביצע צה"ל מעצר במחנה וב-2004 ירו מסוקי צה"ל טילים לעבר המחנה.

ב-24 בדצמבר 2023, נהרגו מעל 70 בני אדם במחנה, בהפגזה של צה"ל, לפי דיווחים של חמאס.

ב-22 בינואר 2024 אירע במחנה אסון אל-מע'אזי.

==הערות שוליים==

קטגוריה:מחנות פליטים פלסטיניים ברצועת עזה
קטגוריה:נפת דיר אל-בלח
עיט של דם

עיט של דם (באנגלית: Blood eagle), על פי הסאגות הנורדיות, הייתה שיטת הוצאה להורג אכזרית במיוחד, אשר הייתה נהוגה בקרב העמים הויקינגים במהלך ימי הביניים. ישנה מחלוקת האם שיטה זו של הוצאה להורג אכן יושמה, אך על פי מקורות מבריטניה במאות 9 ו-10, נטען כי לפחות ארבעה בני אדם הוצאו להורג בשיטה זו, ביניהם שני מלכים אנגלו-סקסונים וכן אחד מהארכיבישופים של קנטרברי.

[[תגליף משוודיה המתאר את ההוצאה להורג.]]

== תיאור ההוצאה להורג ==
ההוצאה להורג נעשתה על ידי קשירתו של הקורבן לשני עמודי עץ, משני צדדיו, בעודו כורע. המוציא להורג היה חותך את גבו של הקורבן בסכין, ואז מכה בגרזן, על מנת לפתוח את גב הקורבן. לאחר מכן, המוציא להורג היה מושך את ריאותיו של הקורבן לאחור, ופורס אותן כמו כנפי עיט, ומכאן שמה של ההוצאה להורג.

=== גורלו של המוצא להורג ===
ענישה זו הייתה מבזה ואכזרית, אך היה לקורבן שביב של תקווה לגורל נשמתו. לפי אמונתם, אם הוא לא היה צועק לאורך ההוצאה להורג, שיכולה לקחת כמה דקות (עד לנפיחת נשמתו של הקורבן) הוא היה זוכה להגיע לולהאלה למרות הכל.

==ראו גם==
* בלוט (טקס)

== קישורים חיצוניים ==
* [https://www.youtube.com/watch?v=cSMBBa3ZeN4 סצנת הוצאה להורג באמצעות עיט של דם, מתוך העונה השנייה של הסדרה ויקינגים].

קטגוריה:ענישה
קטגוריה:שיטות הוצאה להורג
קטגוריה:ויקינגים
מתמטיקום

מתמטיקום (בגרמנית: Mathematikum) הוא מוזיאון מדע בגיסן, גרמניה. המוזיאון נוסד על ידי אלברכט בוטלשפאכר .

המתמטיקום נפתח ב-19 בנובמבר 2002, ונחנך על ידי נשיא גרמניה, יוהאנס ראו.

==קישורים חיצוניים==

* 

קטגוריה:גרמניה: מוזיאונים
קטגוריה:מוזיאונים למדע
מילטון יומאסון

מילטון לאסל הומאסון (באנגלית: Milton Lasell Humason; ) היה אסטרונום אמריקאי.

== חייו ==
הומאסון נולד בדודג' סנטר, מינסוטה. הוא נשר מבית הספר ולא זכה לקבל השכלה פורמלית לאחר גיל 14. עקב אהבתו להרים, ובייחוד להר וילסון שבקליפורניה , החל לעבוד בתור נהג פרדות והוביל ציוד וחומרים אל ראש ההר, בעת בניית מצפה הר וילסון שהוקם שם בעשור הראשון של המאה ה-20. בשנת 1917 החל לעבוד בתור שרת במבנה המצפה ומתוך עניין התנדב לעבודת עוזר לילה במצפה. כישוריו הטכניים זכו לתשומת לבם של האסטרונומים במצפה, והאסטרונום ג'ורג' אלרי הייל מינה אותו לחבר בצוות המצפה. הדבר היה חסר תקדים, שכן ליומאסון לא היה תואר דוקטור ואף לא תעודת בגרות. 

הומאסון הצדיק את שיפוטו של הייל במספר תגליות מפתח. הוא זכה למוניטין של צופה קפדן ובעל כישורים טכניים גבוהים. הוא הצליח להשיג תצלומים באיכות גבוהה וספקטרוגרמות בתנאים קשים, והפך למדריך הטכני של האסטרונומים במצפה. במהלך עבודתו במצפה הגיע למצפה האסטרונום אדווין האבל והשניים נעשו חברים קרובים. בשנת 1950 זכה הומאסון לתואר דוקטור למדעים (D. Sc) מאוניברסיטת לונד בשוודיה. הוא פרש בשנת 1957.

הומאסון גילה בשיתוף עם האבל את תופעת ההיסט לאדום, המהווה עדות להתפשטות היקום לפי תאוריית המפץ הגדול. הומאסון גילה את כוכב השביט C/1961 R1 שיחודו במרחק האפסיד הארוך שלו, השביט קרוי על שמו. הומאסון היה, ככל הידוע, הראשון לצלם את כוכב הלכת פלוטו, אם כי לא הראשון לזהותו. על שמו נקרא מכתש בירח וכן הכוכבים "Humason-Zwicky".

==לקריאה נוספת==
<div style="direction: ltr;">
* Carl Sagan, Cosmos (Futura, 1983), pp. 278-281
</div>

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:אסטרונומים שעל שמם כוכב לכת מינורי
קטגוריה:אסטרונומים אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1972
דייוויד וורד

דייוויד וורד (באנגלית: David Ward; נולד ב-24 ביוני 1953) הוא פוליטיקאי בריטי המזוהה עם המפלגה הליברל-דמוקרטית. וורד נודע בעיקר בשל הערות רבות בעלות אופי אנטישמי ואנטי-ישראלי. הוא נבחר בבחירות הכלליות של 2010 לחבר פרלמנט של מחוז ברדפורד מזרח ().

ביולי 2013 הוא הושעה מהפרלמנט למספר חדשים, לאחר שהטיל ספק בזכות קיומה של מדינת ישראל וסירב להתנצל על דבריו אף לאחר מעשה.

== שנותיו הראשונות ==

== גילויים אנטישמיים ואנטי-ישראליים ==
=== הערות על השואה ===
בינואר 2013 המפלגה השעתה אותו על שימוש ב"שפה לא ראויה" בהערות על מדיניות ישראל כלפי הפלסטינים באומרו: "לאחר שביקרתי באושוויץ פעמיים, פעם עם המשפחה ופעם עם בתי ספר מקומיים, אני נעצב כי היהודים שסבלו מרדיפות בשואה יכולים תוך מספר שנים מהשחרור ממחנות ההשמדה לבצע פשעים איומים נגד הפלסטינים במדינת ישראל החדשה וממשיכים לבצע פשעים אלו על בסיס יומי בגדה המערבית ובעזה".

כאשר נשאל "האם הוא לא מאשים את היהודים במקום את ישראל ברדיפת הפלסטינים" ענה: "אני מאשים את היהודים שעשו זאת, כך שאם אינך יהודי ולא עשית זאת, איני מאשים אותך."

ההתבטאות גררה שלל גינויים חריפים מארגונים יהודיים וכן מאישים בכירים בפוליטיקה הבריטית וזכה לכינוי "אנטישמי" ו"גזען" בגינויים אלו.

=== הערות על ישראל ===
ביולי 2013 פרסם הודעה בטוויטר: "האם אני טועה או צודק? סוף סוף הציונים מפסידים את הקרב - כמה זמן יכולה מדינת האפרטהייד ישראל לשרוד?"

לבסוף, לאור העובדה שסירב להתנצל על דבריו הוא הושעה לשלשה חדשים מהמפלגה הדמוקרטית. הוא נתבקש על ידי יושב ראש המפלגה, אליסטייר קרמייקל (Alistair Carmichael) הורה לו "להשתמש בשפה פרופורציונלית ומדויקת" כאשר הוא מתבטא על ישראל.

הארגון "Board of Deputies of British Jews" כינה את ההשעיה "מעט מדי, מאוחר מדי", במיוחד לאור העובדה שההשעיה הייתה ברובה על תקופת פגרה.

וורד גינה את ההשעיה באומרו כי בבריטניה, דעותיו הן דעות נפוצות על ישראל.

=== הערות על שיגורי הרקטות מצד החמאס ===
ביולי 2014 פרסם את ההודעה: "השאלה הגדולה היא: אם הייתי חי בעזה, האם הייתי יורה רקטה על ישראל? כנראה שכן."

וורד גונה על ידי ארגונים ובכירים. יו"ר המפלגה הקונסרבטיבית, שפס (Grant Shapps), כינה את דבריו "למעשה זו הסתה לאלימות" וביקש ממנו לחזור בו מדבריו.
דובר ליברל-דמוקרטי כינה את דבריו "אכזריים ולא נבונים".

== ראו גם ==
* ניק גריפין - פוליטיקאי ימין-לאומני בריטי

== קישורים חיצוניים ==

* 
* [http://www.globes.co.il/news/article.aspx?did=1000957460 הייתי משגר טילים לישראל לו גרתי בעזה], גלובס, יולי 2014
* 
* [http://www.antisemitism.org.il/article/84568/%D7%97%D7%91%D7%A8-%D7%94%D7%A4%D7%A8%D7%9C%D7%9E%D7%A0%D7%98-%D7%93%D7%99%D7%95%D7%95%D7%99%D7%93-%D7%95%D7%95%D7%A8%D7%93-%D7%90%D7%9E%D7%A8-%D7%A9%D7%96%D7%9B%D7%95%D7%AA-%D7%94%D7%A9%D7%99%D7%91%D7%94-%D7%94%D7%A2%D7%A8%D7%91%D7%99%D7%AA-%D7%A6%D7%A8%D7%99%D7%9B%D7%94-%D7%9C%D7%94%D7%99%D7%9B%D7%9C%D7%9C-%D7%91%D7%99%D7%95%D7%9D-%D7%94%D7%96%D7%99%D7%9B%D7%A8%D7%95%D7%9F-%D7%9C%D7%A9%D7%95%D7%90%D7%94 חבר הפרלמנט דייוויד וורד אמר שזכות השיבה הערבית צריכה להיכלל ביום הזיכרון לשואה], ינואר 2014

== הערות שוליים ==

 

קטגוריה:חברי הפרלמנט של הממלכה המאוחדת (2010–2015)
קטגוריה:אנטישמיות בממלכה המאוחדת: אישים
קטגוריה:בריטים אנטי-ציונים
קטגוריה:בריטים שנולדו ב-1953
הורים עובדים לשינוי

הורים עובדים לשינוי היא עמותה ישראלית הפועלת לצמצום הפער שבין חופשות ההורים העובדים וחופשות הילדים במערכת החינוך.

==היסטוריה==
===הקמת הארגון===
בשנת 2008, במהלך חופשת הפסח, פרסמה יערה ישורון עצומת אינטרנט במטרה "לאחד בין ימי החופשות של הילדים, לימי החופשות של ההורים, ולסדר מחדש את לוח החופשות בישראל".

הפרסום שלה זכתה העצומה ואלפי החותמים עליה, הביא לקיום דיון בנושא בוועדת החינוך של הכנסת. לאור התמיכה שלה זכתה, הקימה ישורון את הארגון שמאז 2010 הוא גם עמותה רשומה.

באוגוסט 2008, נערך כנס הייסוד של הארגון, במעמד יו"ר ועדת החינוך דאז, ח"כ מיכאל מלכיאור, ובהשתתפות פרופ' עמוס רולידר וד"ר אורי ארבל-גנץ.

הארגון שם לעצמו למטרה לפעול באמצעות שלוש רגליים עיקריות:
# קיצור הלימודים.
# הוספת ימי חופשה לעובדים
# יצירת מסגרות משלימות עבור הזמן שבו הילדים בחופש וההורים בעבודה.

===ועדת סלבין===
ועדת סלבין, שבראשה עמד שמואל סלבין, מונתה בשנת 2010 בידי שר החינוך דאז גדעון סער בעקבות לחץ ציבורי ופרלמנטרי שנוצר בין היתר כתוצאה מפעילותה הציבורית והתקשורתית של "הורים עובדים לשינוי".

נציגי הארגון הופיעו בפני הוועדה. הוועדה אמנם לא קיבלה את הצעות הארגון, אך הכירה בצורך לביצוע שינוי במבנה שנת הלימודים והמליצה על הזזת חמישה ימי חופשה מהחופש הגדול לימים אחרים במהלך השנה. השר גדעון סער אימץ החלטות אלו בשנת 2011. החלטה זו יושמה במשך שלוש שנים ובוטלה בשנת 2014, בלחץ ארגוני המורים.

===תוכנית החופשות===
בעקבות האכזבה בארגון מהחלטות ועדת סלבין החליטו בארגון "הורים עובדים לשינוי" לבנות בעצמם תוכנית אלטרנטיבית המבוססת על קיצור שבוע הלימודים לחמישה ימים והעברת ימי הלימוד שיתפנו לקיצור החופשות.
התוכנית כללה קיצור החופשות ב-27 ימים: שלושה שבועות מהחופש הגדול, שבוע מחופשת הפסח, חצי מחופשת החנוכה וימי אסרו חג.
שני עקרונות חשובים שעמדו בבסיס גיבוש התוכנית היו שימוש במשאבים הקיימים ואי פגיעה בציבור המורים. פרסום התוכנית הביא לקיום דיון ציבורי נרחב בנושא.

===פעילות במוסדות החינוך בחודש יולי===
במקביל לתוכנית לקיצור החופשות, פעלו בארגון להפעלת מוסדות החינוך בחודש יולי במתכונת "בית ספר קיץ" בצורה מאוד דומה לתוכנית "בית הספר של החופש הגדול" שמופעלת משנת 2014 על ידי משרד החינוך.

נציגת הארגון הייתה מהדוברים במסיבת העיתונאים שבה הכריז שר החינוך שי פירון על "בתי הספר של הקיץ".

==קישורים חיצוניים==
* 
* אלקנה שור, [http://www.nrg.co.il/online/1/ART2/528/189.html ההורים שהובילו את היוזמה לקיצור החופש], סופשבוע מעריב, 5 בדצמבר 2013
* [http://103fm.maariv.co.il/programs/Media.aspx?ZrqvnVq=FKJKGF&c41t4nzVQ=EF יו"ר 'הורים עובדים לשינוי': "הארכת חופשת ל"ג בעומר נופלת על כתפי ההורים"], ראיון ברדיו ללא הפסקה
* [http://www.youtube.com/user/ihorim ערוץ היוטיוב של "הורים עובדים לשינוי"]
* [https://www.facebook.com/horimovdimleshinuy דף הפייסבוק של "הורים עובדים לשינוי"]
* 

==הערות שוליים==

קטגוריה:משרד החינוך
קטגוריה:ארגוני חינוך בישראל
קטגוריה:ישראל: עמותות
פצ'וקה

פצ'וקה דה סוטו (בספרדית: Pachuca de Soto), או בקיצור פצ'וקה (), היא בירת מדינת אידלגו במקסיקו. העיר נמצאת במרחק של 90 קילומטרים ממקסיקו סיטי, בירת מקסיקו.

==היסטוריה==
האזור בו נמצאת פצ'וקה היום היה מיושב על ידי שבטי ילידים שונים עוד לפני בואם של הספרדים לאזור ב-1528. לאחר בואם הם קראו לאזור בשם פצ'וקה והתחיל להתפתח בו יישוב מסודר.

ב-1552 נמצאו באזור מחצבים שונים אשר פיתוחם החל ב-1555. עקב כך הכלכלה המקומית עברה מהסתמכות על חקלאות לכרייה וכן ההתיישבות צמחה בצורה משמעותית.

פצ'וקה נכבשה על ידי הכוחות המורדים במלחמת העצמאות של מקסיקו ב-1812. ב-1813 פצ'וקה קיבלה מעמד של עיר. לאחר המלחמה מקסיקו העצמאית חולקה למדינות ופצ'וקה הייתה חלק ממדינת מקסיקו.

ב-1824 המכרות שהיו עד אז בשליטתם של הספרדים הקולוניאליסטים עברו לידי כורים מקורנוול שבאנגליה. הם המשיכו לשלוט במכרות עד שמלחמת ארצות הברית–מקסיקו, אשר במהלכה נכבשה העיר על ידי ארצות הברית, אילצה אותם למכור את המכרות למקסיקנים המקומיים. עם זאת, הם חזרו לשלוט במכרות ב-1850 ונותרו מרכיב חשוב באוכלוסייה ובתרבות בעיר במשך זמן רב.

ב-1869 נוצרה מדינת אידלגו ופצ'וקה נבחרה להיות בירתה. העיר נכבשה פעמיים על ידי הפלגים השונים במהלך המהפכה המקסיקנית, שהתרחשה במהלך העשור השני של המאה ה-20. בשלב מסוים שמה של העיר הפך ל"פצ'וקה דה סוטו" כהוקרה למנואל פרננדו סוטו, שהיה גורם מרכזי בהפיכתה של אידלגו למדינה נפרדת.

באמצע המאה ה-20 התחיל צמצום גדול בכרייה, דבר שגרם לירידה משמעותית במצבה הכלכלי של העיר. עקב כך הכלכלה המקומית נאלצה לעבור לתעשייה והצליחה להתאושש במידת מה.

==כלכלה==
למרות הצטמצמות ענף הכרייה במהלך המאה ה-20, הוא עדיין מרכיב חשוב בכלכלה המקומית. במכרות באזור פצ'וקה נכרים בעיקר זהב וכסף. בנוסף לכרייה הכלכלה המקומית מסתמכת על חקלאות, תעשייה ותיירות.

==חינוך==
בעיר פועלים מספר אוניברסיטאות ומוסדות להשכלה גבוהה, בהם האוניברסיטה האוטונומית של מדינת אידלגו.

==תחבורה==
את פצ'וקה משרת נמל התעופה הלאומי אינחניירו חואן גיירמו וייאסנה שנפתח ב-1975.

יש מערכת אוטובוסים מהירה בבנייה בעיר תחת השם "טוסובוס" שצפויה להיפתח באוגוסט 2014.

==ספורט==
בעיר פועל מועדון הכדורגל פצ'וקה, שהוקם ב-1901 על ידי הכורים האנגלים בעיר. הקבוצה, המשחקת בליגת העל המקסיקנית, זכתה בגביע סודאמריקנה ב-2006 והשתתפה מספר פעמים באליפות העולם לקבוצות.

==ערים תאומות==
* 
* 
* 
* 

==קישורים חיצוניים==

* 
* 

קטגוריה:מקסיקו: ערים
קטגוריה:מדינות מקסיקו: ערי בירה
הדק

חלקי הרובה
רובה תבור TAR-21
הדק הוא ידית קטנה, בדרך כלל בכלי ירייה, שכאשר לוחצים עליה היא מפעילה את מנגנון הירי, היורה את הקליע.

לחיצה על ההדק מפעילה את הפּטיש; הפטיש דוחף את הנוקר שמכּה בפיקה של הכדור, דבר המצית את אבק השריפה שבכדור ומאיץ את הקליע שבו לאורך הקנה.

ברוב הרובים האישיים (נשק קל) ההדק נמצא מיד אחרי ידית האחיזה, שאותה מחזיקים ביד ימין (אלא אם היורה הוא איטר, אז הוא מבצע את אותה הפעולה ביד שמאל), ובעזרת האצבע המורה לוחצים על ההדק. ברוב כלי הנשק ההדק נמצא בתוך מסגרת הנקראת "שמורת ההדק". מסגרת זו מקיפה את ההדק ומחוברת לכלי הנשק, היא עשויה לרוב בצורת האות "ר" הפוכה. מטרה למנוע לחיצה לא מכוונת של ההדק (כגון אם הרובה נופל). ברובה סער M-16 שמורת ההדק היא פס מתכת המחבר בין ידית הרובה לבין בית המחסנית.

קיימים כלי נשק ללא שמורת הדק, כגון רובה התבור TAR-21 (למעשה יש בו שמורת יד). 

==קישורים חיצוניים==

קטגוריה:כלי ירייה - מבנה ופעולה
זייתון

זייתון (בערבית: الزيتون) היא שכונה בדרום העיר עזה.

==שם השכונה==
שם השכונה נובע מעצי הזית שצמחו בה לרוב בשנותיה הראשונות, בניגוד לצמחיית השכונה הצפונית לה, סברה – שבה שגשגו הסברס. עם ריבוי האוכלוסין בשתי השכונות נעקרה הצמחייה.

== היסטוריה ==
השכונה התפתחה בשנות ה-30 וה-40 של המאה ה-20, בעיקר הודות למוסדות מארצות חוץ, כמו בית חולים מיסיונרי, סביב אתר של כנסייה נוצרית אורתודוקסית, כנסיית פורפיריוס הקדוש, שהוקמה ב־שנת 425, ורוב בני העדה הנוצרית הקטנה ברצועת עזה חיים בה (בעבר חיו בשכונה גם יהודים). השכונה מתאפיינת במבוך של סמטאות קטנות. בימי המרד הערבי הגדול אירעו בשכונה מספר אירועים ביטחוניים.

שכונת זייתון מאוכלסת בעיקר בידי משפחות של תושבי עזה המקוריים מלפני 1948. השכונה נמצאת משני צידי דרך צלאח א-דין, ליד רחוב עומאר אל-מוכתאר. לאחר מלחמת ששת הימים תלמידי בתי הספר בשכונה השתתפו בזריקת אבנים על מכוניות ישראליות שעברו על הציר.

בשכונה מרכז של תעשייה קלה כולל מחרטות רבות ששימשו גם לייצור רקטות ארטילריות.

בתקופת האינתיפאדה השנייה הייתה השכונה אחד ממוקדי הלחימה בין צה"ל למחבלים. משרדו של אחמד יאסין היה ממוקם בשכונה, ובה הוא נהרג בסיכול ממוקד על ידי צה"ל.

במאי 2004 אירע בשכונה אסון הנגמ"ש הראשון, שישה חיילים נהרגו בפיצוץ מטען גחון שהשמיד את הנגמ"ש בו נעו, מחבלי החמאס התעללו בשרידי הגופות. בתגובה, נכנסו לשכונה כוחות חילוץ גדולים של צה"ל, בפיקוד מפקד אוגדת עזה, תא"ל שמואל זכאי במטרה להביא את שרידי הגופות לקבורה נאותה. במבצע זה נהרגו עשרות מחבלים ונגרם נזק רב לשכונה.

זייתון המשיכה להיות מוקד טרור גם לאחר נסיגת ישראל מרצועת עזה בקיץ 2005. במהלך מבצע עופרת יצוקה פעלו כוחות צה"ל בשכונה. בתקרית שאירעה ב-4 בינואר 2009 נהרגו לדברי עדי ראייה פלסטינים 48 אזרחים בני משפחת סמוני.

ב-20 ביולי 2018 השמיד חיל האוויר הישראלי את מפקדת גדוד זייתון של החמאס, שמוקמה בלב השכונה.

במלחמת חרבות ברזל תקפה אוגדה 36 של צה"ל, בהשתתפות יחידות מחטיבת גולני, חטיבה 188, חטיבת ביסלמ"ח ויחידות הנדסה, את גדוד זייתון של החמאס שבסיסיו נמצאים בשכונה.

==קישורים חיצוניים==
* [https://web.archive.org/web/20131015092418/http://www.gis.mapi.gov.il/mapi/gis/moreset_1_new/moreset_1_new/ofer/pic_moreset/all_pic/1445.html גיליון מפת שדה בקנ"מ 1:2500 משנת 1934 של רובע זייתון (גוש 766)], באתר המרכז למיפוי ישראל

==הערות שוליים==

*
קטגוריה:עזה: שכונות
טיסה 222 של טרנס-אסיה איירווייז

טיסה 222 של טרנס-אסיה איירווייז (GE222/TNA222), הייתה טיסה פנימית בטאיוואן, שיצאה ב-23 ביולי 2014 משדה התעופה של גאושיונג בדרכה לשדה התעופה של מאגונג . המטוס התרסק בעת הנחיתה, בשל צירוף של תנאי מזג אוויר קשים, העמסת שעות טיסה רבות על הטייסים ואי־הקפדה על טיסה על פי הנהלים.

בהתרסקות נהרגו 58 אנשים.

=== נוסעים ואנשי צוות במטוס לפי מדינות ===
{| class="sortable wikitable"
|-
! style="width:100px;" | מדינה
! style="width:75px;" | נוסעים
|-
| טאיוואן
| 56 (4 אנשי צוות)
|-
| צרפת
| 2
|-
| סך הכול
| 58
|}

== קישורים חיצוניים ==

* 

==הערות שוליים==

טרנס-אסיה איירווייז, 0222
טרנס-אסיה איירווייז, 0222
טרנס-אסיה איירווייז, 0222
טרנס-אסיה איירווייז, 0222
טרנס-אסיה איירווייז, 0222
קטגוריה:טאיוואן: תעופה
אהרן מטיטיוב

רבי אהרן מטיטיוב (מכונה בשם: רבי ארל'י מטיטיוב, נפטר: ט"ו בטבת ה'תק"ס, או ה' בטבת תקפ"ט) היה נכדו של הבעל שם טוב.

==ביוגרפיה==
בנו של רבי צבי בן הבעל שם טוב. הוא היה נכדו המבוגר ביותר של הבעל שם טוב. 

ישב בקונסטנטין-ישן וסבל מקשיי פרנסה. לפי המסורת החסידית, נבעה עניותו מאידאולוגיה ששללה קניינים גשמיים. הוא התפרסם בין החסידים כ"בעל מופת". לאחר מכן עבר להתגורר בטיטיוב. בסוף ימיו עבר לפאבלוץ'.

לרבי ישראל מרוז'ין מיוחסת האמרה כי ראש חבורת ההולכים בדרכי הבעל שם טוב הוא המגיד ממזריטש; יד ימין של החבורה הוא רבי אהרן מטיטיוב, יד שמאל הוא רבי ברוך ממז'יבוז', והלב הוא רבי לוי יצחק מברדיצ'ב. בספר בית אהרן (חלק הליקוטים) מובא בשמו שבפיוט "נחשב כצג באיתון" בתפילת מוסף של יום כיפור כלולות כל עבודות יום כיפור.

==משפחתו==
* בתו סימה חושא. אשת רבי ברוך ממז'יבוז', בן דודתו אדל בת הבעל שם טוב. לפי גרסה אחת הייתה אשתו השנייה של רבי אהרן מצ'רנוביל.
* בנו רבי נפתלי צבי מסקווירא. כיהן באדמו"רות בסקווירא. 
** בנו רבי אברהם ממלא מקומו באדמו"רות בסקווירא. 
**בתו שרה שיינא. זהות בעלה מוטלת בספק. לפי מסורת אחת הייתה נשואה לרבי משולם זושא מצ'רנוביל אך לפי מסורת סקווירא רבי זושא היה חתנו של גיסה רבי מרדכי זאב רבינוביץ. 
**בתו חנה סימא. הייתה נשואה לרבי מרדכי זאב רבינוביץ (בן הרב יעקב מלוברטוב) ובזיווג שני לרבי יצחק מסקווירא.
* רבי אברהם, התגורר בסקווירא. היה חותנו של רבי שלמה מסאווראן.

==לקריאה נוספת==
* הרב יוסף ירוחם פישל הגר, אבן ישראל: תולדותיהם של צדיקים ראשונים כמלאכים הקדוש רבי צבי ממעזיבוז-פינסק זי"ע... ובנו הקדוש רבי אהרן מטיטיוב זי"ע, ירושלים, תש"ס.

==קישורים חיצוניים==
* 

==הערות שוליים==

קטגוריה:צדיקי החסידות
קטגוריה:משפחת הבעל שם טוב